SRILANKA
భారత్‌పై శ్రీలంక విజయం
లండన్‌: ఐసిసి ఛాంపియన్స్‌ ట్రోఫీలో గురువారం భారత్‌-శ్రీలంక మ్యాచ్‌లో భారత్‌పై శ్రీలంక 7వికెట్ల తేడాతో విజయం సాధించింది.భారత్‌ శిఖర్‌ దావన్‌ చేసిన శతకం వృథా అయ్యింది. టాస్‌ ఓడి బ్యాటింగ్‌కు దిగిన భారత్‌ నిర్ణీత 50ఓవర్లలో 6వికెట్లు కోల్పోయి 321 పరుగులు చేసింది. టీమిండియా ఓపెనర్లు లంక బౌలర్లపై విరుచుకుపడ్డాడు. ఓపెనర్‌ శిఖర్‌ దావన్‌ బౌండరీల మోత మోగించి 128బంతుల్లో 15ఫోర్లు, ఒక సిక్సర్‌తో 125పరుగులు చేశాడు. దావన్‌తో పాటు మరో ఓపెనర్‌ రోహిత్‌ 79బంతుల్లో 6ఫోర్లు, మూడు సిక్సర్లతో 18పరుగులు, మహేంద్రసింగ్‌ ధోనీ 52బంతుల్లో 7ఫోర్లు, 2సిక్సర్లతో 63పరుగులు ఇద్దరు అర్థశతకాలు చేశారు.
చివర్లో కేదార్‌ జాదవ్‌ 13బంతుల్లో మూడు ఫోర్లు, ఒక సిక్సర్‌తో 25పరుగులు చేసి మెరుపులు మెరిపించడంతో టీమిండియా శ్రీలంకకు 322పరుగుల భారీ లక్ష్యాన్ని నిర్ధేశించింది. 322 పరుగుల లక్ష్యంతో బరిలో దిగిన లంకేయులు భారత బౌలర్లను సమర్థంగా ఎదుర్కొన్నారు. టీమిండియా ప్రధాన బౌలర్లు ఏమాత్రం ప్రభావం చూపలేదు. టీమిండియా ఫీల్డింగ్‌ కూడా ఏమి మెరుగవ్వక పోవడంతో లంకేయులు బ్యాట్లను ఝులిపించారు. ఓపెనర్‌ డిక్‌వెల్లా 7పరుగులకే అవుటైనా ఓపెనర్‌ ఎండి గుణతిక్లా 72బంతుల్లో 7ఫోర్లు, 2సిక్సర్లతో 76 పరుగులు చేయగా, వన్‌డౌన్‌ బ్యాట్స్‌మెన్‌ మెండిస్‌ 93బంతుల్లో 11ఫోర్లు, ఒక సిక్సర్‌తో 89పరుగులు చేసి లంక ఇన్నింగ్స్‌ను పటిష్ట స్థితిలో నిలిపారు. వీరిద్దరూ రనౌట్‌ కాగా పెరార 44బంతుల్లో 5ఫోర్లు 47పరుగులు చేసి రిటైర్డ్‌ హర్ట్‌గా వెనుతిరిగాడు. చివర్లో మాథ్యూస్‌ 44బంతుల్లో 6ఫోర్లతో 52పరుగులతో, గుణరతేబీలి 21బంతుల్లో రెండు ఫోర్లు, రెండ్లు సిక్సర్లతో 34 పరుగులతో మెరుపులు మెరిపించి నాటాట్‌గా నిలవడంతో లంక 48.4ఓవర్లలో 7వికెట్లతో 322పరుగుల లక్ష్యాన్ని చేధించింది. భారత బౌలర్లలో భువనేశ్వర్‌ కుమార్‌ ఒకే ఒక వికెట్‌ తీసు కున్నారు.